6.4.2022
DA
Den Europæiske Unions Tidende
C 152/53
global klassificering af alle industrier.
En sådan tilgang tager ikke højde for de forskellige situationer eller de indbyrdes afhængigheder, der findes i de forskellige økosystemer.
Den slår næppe til over for de mange forskellige behov i de enkelte regioner, og må suppleres med et regionalpolitisk perspektiv.
3.3.
Kommissionen arbejder i øjeblikket på at udvikle KPI'er, der skal kunne påvise succesen med EU's industristrategi (6).
Kommissionen fokuserer nu hovedsageligt på økonomisk vækst og ser bort fra målene i den europæiske grønne pagt, de ændringer, som omstillingen til en cirkulær økonomi kræver, og den sociale dimension af omstillingsprocessen.
Det er altafgørende, at de industrielle færdigheder, det potentiale og de kompetencer, som findes i regionerne, klart anerkendes og værdsættes i EU's industristrategi.
Der bør tages behørigt hensyn til dette.
Ellers kan et for snævert fokus på økonomisk vækst og de foranstaltninger og instrumenter, der er forbundet hermed, føre til, at klimamålene og mulighederne i forbindelse med industriel omstilling går tabt og kan undergrave den cirkulære økonomi.
3.4.
Usikkerheden og uforudsigeligheden må medtænkes ved formuleringen af industristrategien og -politikken på disse betingelser.
Politikker og divergerende forløb skræddersyet til individuelle situationer skal være fleksible og skal baseres på alle de kompetencer, der er tilgængelige inden for en region eller for en region gennem udvekslinger med andre regioner og lande.
Åbenhed er som en vigtig strategisk ressource nødvendig for at afgøre, hvad der mangler, og hvad der er behov for med det samme.
3.5.
Industrielle ændringer med henblik på klimabeskyttelse vil medføre alvorlige sociale problemer, hvis målene i den grønne pagt skal nås inden for den korte tid, der er tilbage.
Forbruget af miljøskadelige ressourcer er et spørgsmål, der skal behandles og undersøges med henblik på at finde en social og samfundsmæssigt retfærdig løsning.
3.6.
Den cirkulære økonomi bidrager positivt til industrielle ændringer i regioner samt i forsynings- og værdikæder.
Selv om den højeste merværdi findes i regioner med de mest avancerede industrier, produceres og forarbejdes der materiale, der bringes ind i den cirkulære økonomi, på steder med en mindre videnbaseret og mere energikrævende økonomi.
Svage regioner kan åbenlyst drage fordel af den cirkulære økonomi og blive vigtige aktører på dette område.
3.7.
Fokus på at opnå succes med de industrielle ændringer på regionalt plan forudsætter uden tvivl stærke forbindelser, tæt samarbejde og kompetencedeling med andre regioner, også på tværs af EU-medlemsstaternes nationale grænser.
Det omfangsrige system af interaktioner, der findes, omfatter klart lokale SMV'er, der interagerer med grænseoverskridende virksomheder.
3.8.
De eksisterende regionale industrielle kompetencer er ikke i sig selv effektive nok, når det handler om socioøkologiske ændringer.
De skal og kan imidlertid videreudvikles ved at investere i viden, udstyr og personale og skal og kan blive produktive under de ændrede forhold.
Dette vil skabe grobund for nye produkter, tjenester, teknologier og muligheder.
Dette vil igen skabe økonomisk stabile virksomheder med attraktive job i regionerne.
Dette er netop det mål, som den europæiske industristrategi skal sigte mod.
3.9.
En region defineres i vid udstrækning af dens industrielle strukturer, dens virksomheder, dens arbejdsstyrke, borgernes kompetencer, dens FoU-kapacitet og de specifikke produkter, som dens virksomheder fremstiller eller forarbejder.
De industrielle kompetencer viser en lang række historiske særtræk.
Forsynings- og værdikæder har meget forskellig regional betydning rundt omkring i Europa.
Den globale kontekst er lige så vigtig som den måde, kæderne er organiseret på i Europa, men har andre indvirkninger.
Industri 4.0 og digitalisering samt informations- og kommunikationsteknologier vil have en stor, men meget forskelligartet indvirkning på Europas industrier og økonomier generelt.
I den henseende vil innovations- og udviklingsfondene få en endnu mere afgørende betydning med hensyn til at mindske regionale forskelle.
3.10.
De virksomheder, der er drivkraften for de industrielle ændringer, herunder opstartsvirksomheder og SMV'er, kan knyttes til deres kunder, selv fra mindre centrale regioner, og attraktive job kan skabes selv på sådanne steder.
Især videnbaserede virksomheder kan yde deres bidrag til værdikæderne stort set uafhængigt af deres nærhed til kunderne.
Desuden kan maskiner på større fabrikker ofte fjernstyres.
(6)
Se INT/935 (2021) EØSU's udtalelse om Ajourføring af den nye industristrategi (endnu ikke offentliggjort i EUT).